JohanHeinsen/ENO huggingface dataset:
Lolland-Falsters Stifts-Tidende, 1827-03-02
Lollands og Falsters Stifts Kongelig alene privilegerede. fterretninger. Addressecontoirs = Enogtyvende Aargang. Nummer 18. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-03-02
Udenlandsk. Paris, den 9de Febr. J Gaar Aftes passerede en engelsk Cabinetscoureer her igjennem, for at begive sig til Madrid. Han overbringer, efter Forlydende, Hr. Cannings Svar paa de Depescher, hvori Hr. Lamb har meldt det andet Jndfald af de portugisiske Rebeller. Man troer, at England ikke vil lade sig nøie med Generalcapitain Longas Afsættelse og Rettens Forhandling imod ham, men fordre anden Garantie.
Lolland-Falsters Stifts-Tidende, 1827-03-02
Et herværende Blad vil vide fra Wien, at Gesandterne fra Portugal og Brasilien have i de sidste Dage af Januar, ifølge vigtige Depescher fra Rio Janeiro, havt hyppige Conferencer med Jnfanten Don Miguel. De tre brasilianske Commissairer, de Herrer Pinto, Almeida og Chaves, som skal ledsage Jnfanten til Brasilien, ere indtrufne hertil.
Lolland-Falsters Stifts-Tidende, 1827-03-02
Efter Finantsbudgettet for 1828 vil Frankrigs Jndtægt for det tilkommende Aar udgjøre omtrent 920, Udgivten derimod 916 Mill. Fr.
Lolland-Falsters Stifts-Tidende, 1827-03-02
J Saindes tildrog sig nyligen den mærkværdige Hændelse, at Præsidenten, en Hr. Vandamme, under Debatterne over en vigtig Proces, pludselig blev afsindig Madrid, den 2den Febr. De Geistlige, der have viist sig Constitutionen hengivne, have i Biskoppen af Segovig havt den frygteligste Forfølger. Denne Prælat, som hver Nat forskandsede sig i sit Sovekammer, er, uagtet denne Forsigtighedsregel, nylig fundet myrdet i sin Seng. Hans Mordere ere endnu ikke opdagede.
Lolland-Falsters Stifts-Tidende, 1827-03-02
Politiministeren har under 29de f. M. udstædt en befaling, hvorefter enhver, der er i Besiddelse af landsforræderske Skrivter, inden 3 Dage skal aflevere samme til Politiet. Hvo som undlader dette, skal ansees og dømmes som Statsforbryder. Paa samme Maade skal Fredagen den 2 Marts 1827. de straffes, hos hvem man finder bunke og mistænkelige Breve og Regjeringssager. Uagtet denne skrækindjagende Forholdsregel, søges og læses dog saadanne Skrivter med Begjærlighed overalt i Spanien, og endnu ere ingen saadanne indleverede til Politiet. Alle Landeveie ere fulde af Røvere; en østerrigsk Coureer er af disse bleven anholdt en halv Miil fra Hovedstaden.
Lolland-Falsters Stifts-Tidende, 1827-03-02
Jfølge hertil indløben Efterretning, skal herske stor Gjæring iblandt de ved den portugisiske Grændse staaende spanske Tropper. - Hoftidenden maa ikke meddele nogensomhelst, endog officiel, Efterretning angaaende Portugal. St. Thomas, den 27de Decbr. Jntendanten af Venezuela, Dr. Mendoza, er ankommen fra Caraccas hertil med sin Søn. Han vægrede sig for at antage den Forandring, Paez's Parti foreslog, og forlangte, at Alt skulde blive som det var indtil Bolivars Ankomst; da man afslog hans Forlangende, og han frygtede for sin personlige Sikkerhed, tog han Pas og begav sig hertil, for at oppebie de nærmere Begivenheder.
Lolland-Falsters Stifts-Tidende, 1827-03-02
Nyyork, den 10de Januar. Jndianerne i Florida have erklæret Jndvaanerne af de forenede Stater Krig, og begyndt fiendtlige Streiftoge. Dette Gebets Gouverneur har opbudt Milicen, og fra Washington ere udgaaede bestemte befalinger og at undertrykke Opstanden.
Lolland-Falsters Stifts-Tidende, 1827-03-02
Stockholm, den 5te Febr. J Fredags Nat opkom Jldløs i et Bryggeri her i Staden, som oplyses med en Gas-Jndretning. Faren var saa meget større som Jlden opkom i Stalden og det ved samme beliggende Hø=Magasin. Men Murenes ualmindelige Styrke frelste selve Bryggeriet, og man kan sige hele dette Qvarteer, saa at ikkun Stalden, Svinehuset og Ho Forraadet blev et Rov for Luerne. uden Livs-Arvinger, og som den sidste af denne Familie, hensov forleden Fredag en af Sverrigs rigeste Mænd, Hofmarskal Wattrangh. Da nogle Timer efter hans Død Hof=Rettens Embedsmænd kom for at forsegle hans Gjemmer, skulle de i hans Burean have fundet i Guld og Bancosedler en Summa, overstigende To Hundrede Tusinde Rigsdaler Banco.
Lolland-Falsters Stifts-Tidende, 1827-03-02
Da man for nogen Tid siden reparerede et Huus paa Gripenbergs Herregaard, som blev bygget af Feldtmarskal Carl Gustaf Wrangel for den westphalske Fred, fandt man i et af Husets 4 Taarne, under Taglisterne, paa et Sted, hvor intet Menneske fra Husets indre Side kunde trænge frem, 3 Ducater henlagte, hvoraf den ene var præget under Kong Johan Casimirs Regjerings-Tid.
Lolland-Falsters Stifts-Tidende, 1827-03-02
J Stora Kopparbergs Lehn har Almuen været saa heldig, at dræbe og udrydde i forrige Aar: 199 Ræve, 37 Ulve, 9 Bjørne, 22 Losser og 3 Jerver. De heldige Jægere have i denne Anledning betydelige Belønninger at vente.
Lolland-Falsters Stifts-Tidende, 1827-03-02
Adskilligt. For kort siden skete i München et Jndbrud og Tyverie, der gjorde megen Opsigt. Fire Mennesker, med Masker for Ansigtet, brøde om Natten ind hos en Lærer ved Høiskolen, og tvang ham, ved at true ham med Døden, til Taushed, medens de tog en Sum af 800 Fl. af hans Skriverpult. De deri værende Prætiosa lode de udrørte. Ligesom Soldater værnes til Jlden, for de føres imod Fienden, øves de Døde i Neapel engang om Aaret i Opstandelses-Acten. Et Øienvidne beskriver denne underlige Skik saaledes: J Gaar holdtes de Dødes Fest i Neapel. Paa et givet Tegn opgraver man dem af de med Sand opfyldte Gjemmesteder (Gardinetti eller smaae Haver kaldte) i det Jndre af Kirken. Med det tilstrømmende Folk fulgte jeg ind i en af disse. Hvilket Skuespil, Jeg saae en Mængde ubevægelige, opreiste og gamle elegante Dragter iførte Personer, paradere i en Række langs med Muren, hvor de i Afstanden syntes hensjunkne i en saa meget dybere Grublen, jo større Allarmen og Bevægelsen var omkring dem. Jeg traadte nærmere, og gienkiendte nu i disse grublende Væsener, iklædte Liig med blottede Hoveder, Hænder og Fødder. Nogle, som havde bevaret alle Trækkene, vare ikke meget rædsommere end paa deres Dødsdag, af Andre var kun enkelte Deele af Ansigtet tilbage, og de hule Øine syntes at tilsende de Levende truende Blik. Næsten paa dem Alle var Kjødet i en hentørret Tilstand. Paa Muren over dem hang Tavler, hvorpaa deres Navne og Dødsdag var angivet. Mit Hjerte bankede af Forfærdelse og Modbydelighed. Men det var ikke Tilfældet rundt omkring mig. Glæde og Munterhed straalede af alle Ansigter. Mængden trængte sig om de Døde, som Bier, der vende tilbage med deres Bytte i Kuben.
Lolland-Falsters Stifts-Tidende, 1827-03-02
J langt større Antal end Mændene stimlede Konerne fra den ene Ende af Kirken til den anden, og kappedes om at opdage deres Paarørende imellem de Døde. Fandt de nu en Søn eller Broder, da tillod de sig de latterligste bemærkninger og Yttringer og Ligets Tilstand; men ikke en Smertens Lyd lod sig høre. "Kom Therese!" raabte en om Enke til sin Veninde, "kom dog, og see engang min afdøde Mand, han har endnu sit Haar og sine Tænder; han er virkelig smuk!" "Tag Dem i Agt," sagde jeg til hende, ved slige Udbrud kunde De let volde, at Deres Mand levede op igien!" Paa Øieblikket tang hun og lod sit nysgjerrige Blik falde paa andre Døde. Saa længe denne Døds-Udstilling varer, maa der, for Trængselens Skyld, stilles Skildvagter ved Kirkedørene, og naar den er forbi, nedlægges de Døde igjen i deres smaae Haver, for næste Aar atter at holde Mynstring. - Hvad kan man vente af en Nation, som de af Orme forgavede Liig yde et behageligt Skuespil, Det som foregaaer paa Neapels Gader, harmonerer med det i Kirken. Confectbagerne garnere deres Boutikker med Deele af den menneskelige Beenrad, som beundringsværdig ere afbildede i Sukker.
Lolland-Falsters Stifts-Tidende, 1827-03-02
J Toledogaden seer man hele Flokke Børn med Begjærlighed sugende paa Dødningepander og Knokler af Arme og Been. De Dødes Dag er for dem en Fest, paa hvilken der vanker Bonbons i Mængde. Jeg saa et nydeligt sex Aars Barn, med friske, rødmussede Kinder, som fortjente en Plads paa en Raphaels Billeder, at holde en Hovedpande af Sukker, lige saa stort som dets egen, til Munden. Synet af disse to Hoveder frembød den overordentligste Contrast o. s. v.
Lolland-Falsters Stifts-Tidende, 1827-03-02
Jndenlandsk. Hs. Excellence Geheime-Statsmister Malling, som paa en meget høitidelig Maade af Professor Rahbek blev overrakt en Medaille (see denne Tidende No. 9), har nu ladet Hr. Professoren tilstille følgende Skrivelse: Til Hans Magnificentz, Universitets p. t. Rector Magnisicus Prof. Rahbek, Ridd. af Dannebr. Det var mig een af de glædeligste, ligesom een af de hæderligste Dage, jeg har oplevet, da jeg havde den Lykke, fra Deres Magnificentz, og flere mine Velyndere og Venner, at modtage det udmærkede Hæderstegn, ved hvilket Medborgere tilkjendegave mig deres Opmærksomhed for mine tilendebragte 50 Embedsaar, og derved deres Bifald for mine Embedsarbeider, i en saa lang Række af Tid. Der kunne være overraskende Øieblikke i Livet, da overordentligt Held saaledes bedøver, at Følelserne alene røre sig, Ordene mangle. Et saadant Øieblik var hiint for mig, og maatte saa meget mere være det, som en Feber-Svækkelse just den Dag betog mig Kraften, endog til at holde mig opreist. Det er først i Dag at jeg føler mig nogenlunde styrket til at føre Pennen, og jeg iler da til at bevidne DeresMagnificentz og de øvrige værdige og høiagtede Herrer min ærbødigste og hjerteligste Tak for Deres mig ogsaa ved denne sjeldne Leilighed viste Deeltagelse og Yndest. Deres Magnificenz uleiligede sig med at føre Ordet fra dem til mig. Jeg udbeder mig den Godhed at De da ogsaa vilde føre det fra mig til dem. Jkkun faa Aar kunne, efter Naturens Orden, være mig endnu tilbage. Men fremdeles i disse skal det uophørlig være mit høieste jordiske Ønske, og min uafbrudte ivrigste Bestræbelse, at vedligeholde den min Konges Naade, og den mine Medborgeres Agtelse, ved hvilke jeg blev een af de lykkeligste Embedsmænd i Fædrenelandet. Kjøbenhavn, den 3die Februar 1827. Ærbødigst Malling."
Lolland-Falsters Stifts-Tidende, 1827-03-02
Paa Hestemarkedet i Aalborg den 13de dennes var Antallet af Heste ikke ubetydeligt, men Omsætningen ringe. Store og skjønne Hestes Falbydelse bliver stedse sjeldnere paa de jydske Markeder. Jfølge Efterretninger udenlands fra formenes det, at Prisen for Heste vil stige.
Lolland-Falsters Stifts-Tidende, 1827-03-02
Helsingøer, den 25de Februar. Den temmelig strænge Vinter, med jævnlig 9 a 13 Graders Kulde, har nu dannet en Alfarevei imellem Nordsjælland og Skaane, og saaledes beqvemgjort Samfærselen imellem Gjenboerne af begge Sundets Bredder. J Dag, Fastelavns Søndag, besøgte en Mængde Folk af begge Kjøn, fra den anden Side, Helsingøer, og vendte efter et kort Ophold tilbage. Denne i mange Aar sjeldne Førselsvei, vil, da den netop træffer ind med Fastelavnsferierne, sandsynlig, om Veiret bliver godt, foranledige endeel herfra til at besøge vor nærmeste Naboestad i Morgen, og da man anseer Jsen stærk nok til at kunne befares med Kjøretøier, vil samme tillige frembyde et Slags Erstatning for det savnede Kanefore, hvis Mangel de paa Dammene anbragte Dreiekaner hidtil kun ufuldkomment have kunne erstatte.
Lolland-Falsters Stifts-Tidende, 1827-03-02
Corsøer, den 26de Febr. Vinden og Strømmen har saaledes sammenpakket Jsen i Beltet, at der ingensteds kan øines en Aabning; men da Jsen desuagtet ikke er stærk nok til at bære Baadene, har man intet Forsøg kunnet anstille med at overføre Posterne hertil eller herfra. Som Følge heraf henligge de tvende manglende hamborger Brevposter paa Sprogøe, hamborger Pakkepost paa Knudshoved og Løverdags Brev- og Pakkestost fra Kjøbenhavn paa Halskou.
Lolland-Falsters Stifts-Tidende, 1827-03-02
Ledige Embeder. Under det danske Cancellie: Byfoged-Embedet i Varde og Herredsfoged-Embedet i Øster og Vester Herreder.
Lolland-Falsters Stifts-Tidende, 1827-03-02
Anecdoter. Ved Faraobordet havde En tabt en Pung fuld af skjønne Ducater, og da nu ogsaa de sidste Stykker sprang, holdt han op, uden at forandre en Mine; men vinkede ganske roligt ad Marqueuren og sagde: "Tien mig i, min Ven, at springe hjem i mit Logis, og lad min Tiener bringe mig den Pose, han veed nok." Da Banquiren hørte dette, spurgte han venligt: Hvorfor Herren ikke vedblev at pointere, "Fordi jeg ingen flere Penge har hos mig svarede Spilleren. O, det siger Jntet!" vedblev Hiin: "De kan jo betjene Dem saa længe af Chatons." Spilleren lod sig det ikke sige to Gange: han pointerede paany, og nu var Lykken ham saa gunstig, at han allerede meere end dobbelt havde oprettet sit Tab, da Tieneren kom med en stor Fodpose. Banquiren gjorde et langt Ansigt; men Spilleren klagede over Podagra, og stak roligt Fødderne i Skindposen. En Dame, der var bekjendt for sit Galanterie, lod sig engang i Selskab forlyde med, at hun var en afsagt Fiende af alle Processer. "Hvo kunde vel tvivle derom, tog en Tilstedeværende Ordet: "De er jo Eftergivenheden selv."
Lolland-Falsters Stifts-Tidende, 1827-03-02
Paaanke. Eieren til de Træestykker, som ligge paa Landeveien imellem Sørup og Østofte, ville lade samme bortføre jo før jo hellere, dersom han vil undgaae Uleilighed i denne Anledning. Sundbye, den 2den Marts 1827. Jens Rasmussen, Postkarl.
Lolland-Falsters Stifts-Tidende, 1827-03-02
Kjøbenhavns Børs-Cours, den 27de Februar. Hamborg 2 M. - , a vista 229. - Spec. 229. Specier solgtes til 13 Mk. 11 s. - Bank-Disconto 5 Procent. - Norske Speciessedler pr. 100 Specier Rbd. Sedler. - Svenske Sedler pr. Rigsdaler Rigsgjæld 51 Rbs. Tegn. - 4 Procents kongelige Obligationer (uden Renter) 84 Rbd. Sedler. Ditto Ditto 73 1/4 a 73 1/2 i Banco. - Nationalbank-Obligat. (af Laanet 4de Februar 1820) 101 Rbd. rede Sølv. Ditto Ditto 115 1/2 a 116 Rbd. Sedler. - 4 Procents uopsigelige Rigsbank-Obligationer, Renter pr. 6te Januar, 90 1/2 a 91 Rbd. r. S. - 6 Procent norsk Laan ved Hambro & Søn 103 1/2 a 104 i Banco. 4 Procent Ditto nye 94 a 95 i Banco. - Asiatiske Actier - Rbd. Sedler. 3 Procents nye danske Obligationer 58 1/2 L. Sterl. (1 L. Sterling beregnet til 14 Bancomark.)
Lolland-Falsters Stifts-Tidende, 1827-03-02
Bekjendtgjørelser. Fredagen den 9de Marts 1827, Eftermiddagen Kl. 4, er Generalforsamling i Nakskov borgerlige Skydeselskab. Samlingspladsen er som sædvanligt paa Raadhuset. Nakskov, den 1ste Marts 1827. Henr. E. Holm, Selskabets Casserer.
Lolland-Falsters Stifts-Tidende, 1827-03-02
Auctioner. Efter Reqvisition af Procurator Hviid, paa den almindelige Enkekasses Vegne, og forud passeret Forlig og Jndførsel, blive Parcellerne No. 1 og 3 af Hovedgaarden Baadesgaard med Hartkorn fri Hovedgaardstaxt 33 Tdr. 1 Skpr. 2 Fdk. 2 Alb. og contribuabelt Dito 9 Tdr. 6 Skpr. 1 1/4 Alb. samt alle tilhørende Jorder, Bygninger, Rettigheder og Herligheder, bortsolgte ved trende offentlige Auctioner, som afholdes: Torsdagen den 5te April d. A.) Formiddag Kl. Torsdagen den 19de April d. A.) 10 slet. Fredagen den 4de Mai d. A.)de tvende første paa Nakskovs Raadstue, den sidste paa Baadesgaard. Conditionerne ville forinden Auctionerne kunne erholdes til Eftersyn hos Procurator Hviid heri Byen. Hvilket herved bekjendtgjøres, saavel, i Overeensstemmelse med Placaten 22de April 1817, til Pante-Creditorernes, som de Lysthavendes Efterretning. Nakskov, den 1ste Marts 1827. Pontoppidan
Lolland-Falsters Stifts-Tidende, 1827-03-02
Efter passeret Dom og Jndførsel bliver den Gaardmand Hans Jørgensen af Tjørnebye tilhørende Jordlod fra Uttersløv Bye, som staaer for Hartkorn 1 Tde, samt en Frieskov i Vindebye Skov, opraabt til Bortsalg ved trende offentlige Auctioner, nemlig: Tirsdagen den 3die April) Tirsdagen den 17de April) 1827, Onsdagen den 2den Mai) hvoraf de tvende første Auctioner afholdes paa Lollands Nørreberreds sædvanlige Tingsted hver Dags Formiddag Kl. 10 slet og den tredie Auction i Hans Jørgensens forrige Gaard i Tjørnebye om Formiddagen Kl. 11 slet. Conditionerne, hvorefter disse Eiendomme bortsælges, ere fra første Auction af til Eftersyn hos Procurator Hviid i Nakskov. Dette bekjendtgjøres herved, saavel til de Lysthavendes som, i Overeensstemmelse med Placaten af 22de April 1817, til Prioritetshavernes Efterretning. Nakskov, den 1ste Marts 1827. Schwensen.
Lolland-Falsters Stifts-Tidende, 1827-03-02
Efter Begjæring af Forvalter Møller, grundet paa det kongelige Rentekammers Ordre, blive Arvefæstegaardenne Mosegaard og Nørregaard i Gloslunde, den første med 8 Tdr. 3 Skpr. 2 3/4 Alb. og den sidste med 9. Tdr. 6 Skpr. 2 Fdk. Hartkorn samt deres Besætning og Jnventarium, ved offentlig Auction, som afholdes paa Raadstuen her i Byen Torsdagen den 15de Marts d. A., Formiddag Kl. 10 slet, opbudne alternativ til Salg eller til Bortfæstelse paa Livstid. Conditionerne kunne forinden Auctionen erholdes til Eftersyn hos Forvalter Møller i Dannemarre, og bemærkes det, at nærværende Auction er foranlediget derved, at hverken de ved den foregaaende Auction den 12te Octbr. f. A. gjorte Bud eller senere skeete Overbud ere antagne. Nakskov, den 25de Februar 1827. Pontoppidan.
Lolland-Falsters Stifts-Tidende, 1827-03-02
Tirsdagen den 6te Marts førstkommende, Kl. 10 Formiddag, bliver ved Auction i Christianssædes nye Fredskov og paa Holterne, bortsolgt endeel Bøge- og Ege=Topbrænde, samt endeel Udhug af ung Skov. Liebhaverne ville møde ved Plantagehuset.
Lolland-Falsters Stifts-Tidende, 1827-03-02
Forpagtning. Da det ved den under 22de Februar 1827 afholdte Auction, paa Bortforpagtningen af Gottesgade Hovedgaards Avling i Lollands Sønderherred, skete Bud, ikke er befundet antageligt, saa bliver bemeldte Forpagtning atter opbuden ved en nye Auction, som afholdes paa Nakskov Kjøbstæds Raadstue Torsdagen den 15de Marts føstkommende, om Formiddagen Kl. 11, efter de forhen bekjendtgjorte Conditioner, alene med det Tillæg, at intet Efterbud vil komme i Betragtning naar Auctionen er afholdt. Skovbølle Veir=Mølle i Lollands Nørreherred, med tilliggende Huus og 3 Tdr. Hartkorn, er at erholde i Forpagtning paa Conditioner, som kunne erfares hos Procurator Hviid i Nakskov. Tilkjøbs. Underhaanden kan erholdes tilkjøbs: et Sengested med Omhæng, en 2 Etage Kakkelovn, samt et Claveer. Addressecontoiret anviser.
Lolland-Falsters Stifts-Tidende, 1827-03-02
Hos Undertegnede kan nu bekommes alle Sorter frisk Haugefrøe til de billigste Priser. Ligeledes bekjendtgjøres, at jeg modtager Byg til Malt eller Ombytning imod en passende Betaling af Korn eller Penge. Nakskov, den 1ste Marts 1827. N. Reimer. Hos Hr. Kjøbmand Pohler i Rødbye og Hr. Kjøbmand Aagaard i Nakskov, samt hos Gartner Mortensen paa Christianssæde, kan bekommes frisk og godt Haugefrøe. En skaansk Møllesteen, 9 Qv. 5 T. lang og 7 1/2 T. tyk, er at faae tilkjøbs hos Møller Marthinesen, i Taagerup pr. Rødbye.
Lolland-Falsters Stifts-Tidende, 1827-03-06
Lollands og Falsters Stifts Kongelig alene privilegerede. Addressecontoirs Efterretninger. Herrer Eenogtyvende Aargang. Nummer 19. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1827-03-06
Udenlandsk. Lissabon, den 31te Jan. Generallieutenant Marquis d'Angeia stod den 20de dennes ved Villa-Real.
Lolland-Falsters Stifts-Tidende, 1827-03-06
General Mello, som forfulgte Rebellerne paa deres Tilbagetog til Lamba og St. Vincent, har taget flere af Bagtropperne til Fange. Jnsurgenternes Hovedcorps er igjen rykket ind i Gallicien. Obersten for det 12te Jnfanteri-Regiment har angrebet et Corps Rebeller, som holdt Broen ved Val d'Armeiro besat, og fordrevet dem med stort Tab. Sneen tillod ikke at forfølge dem. Krigsministeriet har bekjendtgjort følgende Efterretninger: Grev v. Villaffor beretter fra Trancozo, at han har indqvarteret sit Troppecorps saavel i denne Stad som i Pinsel, for at holde Øie med de faa Rebeller Tropper, som endnu holde den venstre Bred af Douro besat. Brigaderen Jose de Mello har erholdt befaling, med sit Regiment at forstærke Garnisonen i Almeida og overtage Commanden over samme. Generalerne d'Angeia og Stubbs melde, at Rebellerne vare ved Freipode-Eopacinta gaaede over Douro. Man vidste ikke hvilken Retning de toge, men har nu erfaret, at endeel af deres Magt marscherer til Villaflor Den 23de er Oberstlieutenant Ruzendo ankommen med det 2det Chasseur-Regiment og Grenadererne af det 5te Jnfanteri-Regiment til Villa-Real, flere Forstærkninger ere underveis. Brigaderen v. Silveira skriver fra Guarde, at hans Corps er besiælet af det bedste Sindelag. Den 21de har han endnu en Gang ladet det sværge Don Pedro Troskab. – Gouverneuren i Provindsen Minho og befalingsmanden over Stridskræfterne i de nordlige Provindser, Marquis d'Angeig, har ladet udgaae en Proclamation til Beboerne af Provindsen Tras os Montes, i hvilken han, under Trud Tirsdagen den 6 Marts 1827. sel af stor Straf, opfordrer dem til at underkaste sig den nærværende Regjerings liberale Jnstitution og afsværge den Vildfarelse, hvortil Marg. v. Chaves, den utaknemmeligste af alle Portugiser, har forledt dem. Ogsaa Provindsial=Milicen bliver i denne Proclamation formanet til, at aflevere deres Vaaben og Munition til Øvrigheden og vende rolige tilbage til deres Hjem.
Lolland-Falsters Stifts-Tidende, 1827-03-06
Siden de tre engelske Regimenters Afmarsch til Abrantes, have de øvrige engelske Tropper ingen Bevægelse gjort, men da man anlægger Magasiner overalt i det Jndre, er det at formode, at de med det Første vil sætte sig i Marsch.
Lolland-Falsters Stifts-Tidende, 1827-03-06
London, den 14de Febr. Hr. Canning er nu i Bedring. Aarladen og andre anvendte Midler har hævet Sygdommen og reddet en Mand, hvis Død for Øieblikket vilde været et uerstatteligt Tab for Storbrittanien.
Lolland-Falsters Stifts-Tidende, 1827-03-06
Hr. Wellesley, en Neven til Hertug Wellington, er ved Domstolene frakiendt Ret til selv at besørge sine Børns Opdragelse. Denne Dom overgik ham, formedelst hans ryggesløse Levnet.
Lolland-Falsters Stifts-Tidende, 1827-03-06
Jfølge en Privatskrivelse fra Rio de Janeiro af 6te Decbr., befandt Keiserinden sig den Gang meget syg. Til Monte-Vider ere, ifølge de nyeste Efterretninger, flere brittiske og tre americanske Handelskibe opbragte. J Buenos=Ayres havde man kun lidet Haab om, snart at see Blocaden ophævet, da man erfarer, at det brittiske Cabinet ikke vil blande sig mere i dette Anliggende.
Lolland-Falsters Stifts-Tidende, 1827-03-06
Rygtet gaaer nu overalt, at Lord Cochrane vil tiltræde sin Tjeneste hos Grækerne og at han har i Sinde, endnu i denne Maaned at afseile fra det sydlige Frankrig til Grækenland.
Lolland-Falsters Stifts-Tidende, 1827-03-06
Slavehandelen paa Vestkysten af Africa er endnu bestandig i Gang. Fra den 2den Februar til den 16de August f. A. bleve 39 Skibe opbragte; af disse førte de 18 brasiliansk Flag. Det spansk-franske apostoliske Parti skal ved dets Machinationer mod Portugal iblandt andet have havt i Sinde, at tilintetgjøre alle Viinstokke ved Douro. Denne skjændige Plan skulde have været udført, dersom de havde kunnet bemægtige sig Egnen ved Oporto.
Lolland-Falsters Stifts-Tidende, 1827-03-06
Madrid, den 5te Februar. Den kongelige Familie har, ved Flytningen til Prado, medtaget alle sine Diamanter og Kostbarheder.
Lolland-Falsters Stifts-Tidende, 1827-03-06
Blandt de Phamphlets, som hyppigt om Morgenen pryde Gadehjørnerne her, fandtes nylig en, der indeholdt de Ord: "Medens Kongen sover, Dronningen vaager og Statsmændene myrde, skrider Constitutionen fremad!"
Lolland-Falsters Stifts-Tidende, 1827-03-06
Constantinopel, den 12te Jan. J Aleppo have Janitscharerne endnu ikke ganske underkastet sig, omendskjøndt den derværende Statholder, Jussuf Pascha, gjør Alt, for at skaffe Reformen uindskrænket Indgang. -
Lolland-Falsters Stifts-Tidende, 1827-03-06
Paschaerne af Marosch, Casarea og Damascus ere blevne afsatte, fordi man holder dem for hemmelige Modstandere af det ny System. Trods al den Strænghed, er her, ved en opsnappet Correspondents til Asien, atter opdaget en Sammensværgelse, som gik ud paa at omstyrte Reformen. Flere Skyldige bleve grebne og henrettede.